เฒ่า 70 คลั่งรัก ตามง้ออดีตเมียไม่ยอมคืนดี มีดแทงสากทุบดับอนาถ 
พ่อเฒ่าวัย 70 ปี อยู่ที่สกลนคร ยังรักฝังใจอดีตภรรยาวัย 54 ปี เลิกรากันไปแล้ว ยังเฝ้าเทียวไล้เทียวขื่อมางอนง้ออยู่หลายครั้งแต่ฝ่ายหญิงไม่ใจอ่อน จนสุดท้ายคลั่งคว้ามีดแทงสากทุบอดีตเมียดับหลานเข้าห้ามเจ็บอีก 2วันที่ 27 กุมภาพันธ์ เวลา 21.45 น. พนักงานสอบสวน สภ.ขมิ้น อ.เมืองสกลนคร ได้รับแจ้งมีเหตุทำร้ายร่างกาย มีผู้บาดเจ็บ 3 ราย จึงประสานชุดกู้ชีพ 1669 กู้ชีพเทศบาลตำบลเชียงเครือออกตรวจสอบเมื่อไปถึงที่เกิดเหตุ บ้านเลขที่ 229 ม.4 บ้านหนองหอย ต.เชียงเครือ อ.เมืองสกลนคร พบผู้บาดเจ็บสาหัสเป็นหญิง 1 ราย ทราบชื่อต่อมา นางดาวรรณ แสนบรรดิษฐ์ อายุ 54 ปี สภาพนอนตะแคงจมกองเลือดบนพื้นบ้าน ตรวจสอบพบยังมีสัญญาณชีพ จึงพยายามทำซีพีอาร์เพื่อช่วยชีวิต แต่ผู้บาดเจ็บได้เสียชีวิตในที่เกิดเหตุตรวจตามร่างกายพบบาดแผลบริเวณศีรษะด้านหลัง จากของมีคมและของแข็งทุบตี จนเลือดไหลนองพื้น ซึ่งเป็นบาดแผลฉกรรจ์ที่ทำให้เสียชีวิต นอกจากนี้ ยังพบผู้บาดเจ็บ 2 ราย ถูกมีดบาด เจ้าหน้าที่ได้ปฐมพยาบาลทำแผลจนอาการปลอดภัยทั้งสองคนส่วนผู้ก่อเหตุ ญาติๆ และชาวบ้านได้ช่วยกันจับตัวไว้ได้ พร้อมอาวุธมีดทำครัวยาวประมาณ 12 นิ้ว ทราบชื่อ นายประทิน วันดี อายุ 70 ปี ซึ่งเป็นอดีตสามีของผู้เสียชีวิตจากการสอบถาม ทราบว่าก่อนหน้านี้ทั้งสองคนเคยเป็นสามีภรรยากัน แต่ได้ตกลงเลิกรากันโดยมีผู้ใหญ่บ้านมาเป็นพยาน แต่หลังจากเลิกกันไป ฝ่ายชายคงทำใจไม่ได้ เฝ้าติดตามงอนง้อขอคืนดีอดีตภรรยาอยู่เป็นประจำ คาดว่า ล่าสุดนายประทินพยายามมาง้อแต่ไม่สำเร็จ แล้วเกิดโมโห ใช้มีดทำครัวปลายแหลมบุกเข้าทำร้ายอดีตภรรยาโดยการแทงเข้าที่บริเวณด้านหลังศีรษะ 1 ครั้ง เมื่อฝ่ายหญิงล้มลง ได้ใช้สากกะเบือทุบไปที่ท้ายทอยอีกจนบาดเจ็บสาหัส ระหว่างเกิดเหตุหลานชายของผู้เสียชีวิต 2 คน เห็นเหตุการณ์เข้ามาห้าม มีการฉุดกระชากต่อสู้กันจนหลานได้รับบาดเจ็บจากคมมีดเบื้องต้น เจ้าหน้าที่ตำรวจได้เก็บรวบรวมพยานหลักฐานของกลาง พร้อมควบคุมตัวอดีตสามีผู้ก่อเหตุไว้ และจะได้สอบปากคำโดยละเอียดอีกครั้ง เพื่อหาสาเหตุในการลงมือฆ่าอดีตภรรยาในครั้งนี้.
พ่อเฒ่าวัย 70 ปี อยู่ที่สกลนคร ยังรักฝังใจอดีตภรรยาวัย 54 ปี เลิกรากันไปแล้ว ยังเฝ้าเทียวไล้เทียวขื่อมางอนง้ออยู่หลายครั้งแต่ฝ่ายหญิงไม่ใจอ่อน จนสุดท้ายคลั่งคว้ามีดแทงสากทุบอดีตเมียดับ
ฆ่าอดีตเมีย,สากกะเบือทุบ,สากกะเบือทุบเมีย,เฒ่าคลั่งฆ่าเมีย,เฒ่า70ฆ่าเมีย,ข่าวทั่วไป